Omkring klokken 03:30 eller 04:00, omtrent fem minutter efter Brandkompagni 22 havde evakueret bygningen, eksploderede den på grund af den brandbare salpetersyresalt.<ref name=":4" /><ref name=":5" /> Eksplosionen totaltødelagde mellem seks og otte bygninger, og den ødelagde facaderne af bygningerne på den anden side af Broad Street. Døre og [[skodder]] blev også blæst af bygninger et stykke væk fra eksplosionen. Den sendte mursten og andet, brændene vraggods gennem luften, væltede flere personer omkuld så langt som til Beaver Street, og spredte branden så hele nabolaget blev stukket i brand.<ref name=":6" /> Eksplosionen smadrede vinduer en mil væk og kunne høres så langt som til Sandy Hook, New Jersey.<ref name=":5" />
[[Fil:Extent of Great New York City Fire of 1845.jpg|thumb|Omfanget af det berørte område på et kort over Manhattan fra 1847.]]
Brandkompagni 22's vogn blev blæst henover Broad Street og udbrændte. Flere medlemmer af kompagniet blev skadet.<ref name=":4" /> Hart, der befandt sig på taget af bygninger i nærheden, blev blæst henover tagryggen, men fik dog kun en mindre skade på anklen. Augustus L. Cowdrey fra Brandkompagni 42 og Dave Van Winkle fra Brandkompagni 5 kastede vand på en nærliggende bygning de en anden eksplosion fandt sted inde i bygningen. Van Winkle blev blæst omkuld, mens Cowdrey mistede livet.<ref name=":5" /> Hans lig blev aldrig fundet, og hans kompagni ledte efter ham i ruinerne i to dage efter branden.<ref name=":7" /> Hans navn fremgår med mange andre på et mindesmærke i Trinity Churchyard i New York for frivillige brandfok, der har mistet livet under tjeneste.<ref>Corbett, Glenn (2005). ''Historic fires of New York City''. Charleston, SC: Arcadia. p. 24. ISBN <bdi>978-0-7385-3857-0</bdi>. OCLC 62507823.</ref>
Kemi